alexandrainst/scandi-wiki huggingface dataset:
Avatsjinskij

Avatsjinskij (òg kalla Avatsja eller Avatsjinskaja Sopka, russisk skrift Авачинская сопка, Авача) er ein aktiv stratovulkan på Kamtsjatkahalvøya lengst aust i Russland. Han er synleg frå hovudstaden i Kamtsjatka kraj, Petropavlovsk-Kamtsjatskij. I lag med nabovulkanen Korjaksijy er han utpeikt som ein dekadevulkan på grunn av tidlegare eksplosive utbrot og nærleiken til folkesette område.

Geologisk historie 

Avatsjinskij ligg langs Eldringen der stillehavsplata glir under den eurasiatiske plata med ein fart på om lag 80 mm i året. Ein kile av mantelen ligg mellom dei to platene og er kjelda til vulkanaktiviteten på heile Kamtsjatkahalvøya. 

Vulkanen er ein av dei mest aktive vulkanane på Kamtsjatka og byrja med utbrot i midten av eller seint i æraen pleistocen. Han har ein hestskoforma kaldera som vart danna for 30 til 40 000 år sidan med eit stort jordras som dekte eit område på 500 km² sør for vulkanen under byen Petropavlovsk-Kamtsjatskij. Oppbygginga av ei ny kjegle inne i kalderaen har skjedd i to fasar, for 18 000 og 7000 år sidan.

Nyare aktivitet 
Avatsjinskij har hatt 17 utbrot i den registrerte historia. Utbrota har generelt vore eksplosive og pyroklastiske straumar og laharar har hatt ein tendens til å gå sørvest for den holet i kalderaen. Det siste store utbrotet (VEI=4) skjedde i 1945 då om lag 0,25 km³ med magma vart kasta ut. Vulkanen har sidan den gong hatt små utbrot i 1991 og 2001.

Vulkanen gjev framleis mange jordskjelv og det finst mange fumaroler nær toppen. Temperaturen i gassane frå desse fumraolene er målt til over 400 °C. I lys av at vulkanen ligg så nær Petropavlovsk-Kamtsjatskij, er Avatsjinskij utpeikt som ein av seksten dekadevulkanar, som eit ledd i SN sitt «Internasjonale tiår for reduksjon av naturkatastrofar». Denne statusen har han i lag med den nærliggande vulkanen Korjakskij.

Kjelder 
 Denne artikkelen bygger på «Avachinsky» frå , den 10. september 2008. 
 oppgav desse kjeldene:

Bakgrunnsstoff 
 

Dekadevulkanar
Stratovulkanar
Vulkanar i Russland
Fjell i Russland
Kamtsjatka kraj
Aktive vulkanar
VEI-5-vulkanar
Avatsja

Avatsja er òg eit namn på fjellet Avatsjinskij.

Avatsja (russisk Авача) er ei elv i søraust på Kamtsjatkahalvøya i Russland som munnar ut i Avatsjabukta. Elva er 122 km lang og har eit nedslagsfelt på . Elva har ei middelvassføring på 136 m³/s. 

Elva frys til i slutten av desember (ved munningen i november) og vert isfri att i mars. Rundt elva er det mange varmekjelder. 

Langs Avatsja ligg byen Jelizovo. Avatsja munnar ut i Avatsjabukta i Stillehavet ved Petropavlovsk-Kamtsjatskij.

Kjelder 
 Denne artikkelen bygger på «Авача (река)» frå , den 25. oktober 2008. 
 

Elvar i Russland
Elvar i Kamtsjatka kraj
Bokskorpionar

Bokskorpionar eller mosskorpionar (Pseudoscorpiones) er ei gruppe små edderkoppdyr som finst over heile verda. Dei har fått namnet sitt fordi dei har skorpionliknande klør, sjølv om dei ikkje er i nær slekt med denne gruppa. Medrekna dei fossile artane er det beskrive 3 000 ulike artar på verdsbasis; 16 av desse førekjem i Noreg.

Kjelder 
Stol, Ingvar: Norske Insekttabeller 18 - Mosskorpioner (Pseudoscorpiones) Norsk Entomologisk Forening 2005

Edderkoppdyr
Gwyneth Paltrow

Gwyneth Paltrow () er ein amerikansk filmskodespelar og matskribent. 

Ho blei først kjend for roller i thrilleren Seven (1995) og det historiske dramaet Emma (1996). Etter leiande roller i det romantiske komediedramaet Sliding Doors (1998) og thrilleren A Perfect Murder (1998) fekk ho verdsvid suksess med rolla si i Shakespeare in Love (1998), som ho vann ein  Oscar, ein Golden Globe og to Screen Actors Guild-prisar for. 

Frå 2008 har Paltrow spelt Pepper Potts, den kvinnelege hovudrolla i Iron Man-serien i Marvel-universet, i filmane Iron Man (2008), Iron Man 2 (2010), The Avengers (2012) og Iron Man 3 (2013). Ho vann ein Primetime Emmy-pris for «Outstanding Guest Actress in a Comedy Series» i 2011 for si rolle som Holly Holliday i Fox-serien Glee.

Paltrow har reklamer to Estée Lauder-parfymen «Pleasures» sidan 2005, og for det amerikanske motemerket Coach. Ho eig eit livsstilsselska, GOOP, og har skrive to kokebøker.

Ho gifta seg med vokalisten i Coldplay, Chris Martin, i 2003. Dei har to born saman. Paret gjekk frå kvarandre i 2014 og skilde seg i 2016.

Filmografi (utval) 

 Iron Man (2008) - Pepper Potts
 Proof (2005) - Catherine
 Sydney (1996) - Clementine

Kjelder

Denne artikkelen bygger på «Gwyneth Paltrow» frå ,  den 10. juni 2017.  
 

USA-amerikanske skodespelarar
Folk frå Los Angeles
Strekkfastleik

Strekkfastleik er eit mål for kor stor spenning eller belasting eit materiale kan tola før det oppstår brot. Strekkfastleiken til eit materiale vert prøvd ved å strekkja ein prøvestav til han knekk, og måla krafta som skal til for å få til det. Fastleiken vert då oppgjeven etter kor stor kraft det er i forhold til tverrsnittet på prøvestaven, uttrykt som newton per kvadratmillimeter (N/mm²).

Sjå òg flytegrense

Materiallære
Elastisitet i fysikk
Flammepunkt

Flammepunkt er den lågaste temperaturen ei brennbar væske ved normalt trykk gjev frå seg nok damp til at denne kan byrja brenna. Ved denne temperaturen trengst kontakt med ein flamme eller anna tenningstype for å setja i gang elden, som kan stoppa om flammekjelden blir teken vekk.

Ein bruker flammepunkt til å skildra og samanlikna ulike væsker, som flytande drivstoff, og til å dela brennbare væsker inn i ulike fareklassar.

Sjå og 
 Sjølvtenningspunkt

Kjelder 
 

 Denne artikkelen bygger på «Flash point» frå , den 10. juni 2010. 

Forbrenning
Drivstoff
Tiksotropi

Tiksotropi er eigenskapen hjå ei væske til å verta meir lettflytande ved omrøring eller risting, medan ho tjuknar når ho står i ro. Mange kolloid og gelar er tiksotropiske.

Nokre typar leire har også denne eigenskapen. Dette kan ha alvorlege følgjer ved jordskjelv som kan råka bygningar og jord i form av skred. Døme på dette er slaggskredulukka i Aberfan i Wales i 1966 og fleire større og mindre skred i Lyme Regis i Devon. Liknande hendingar er såkalla lahar, skred av jord som er gjort flytande gjennom vulkansk aktivitet.

Kjelder 
 Denne artikkelen bygger på «Thixotropy» frå , den 22. juni 2009. 
 

Fysikalsk kjemi
Krystallisasjon

Krystallisering er ein prosess der eit stoff dannar ein fast ordna repeterande gitterstruktur mellom fleire molekyl eller atom. Dette skjer når eit stoff går over frå gass eller væske til fast form, eller blir felt ut frå ei saltløysing. 

I materialteknologien er krystallisering ein viktig prosess som kan regulerast for å påverke eigenskapane til ulike stoff. Til dømes er krystallisering ein vesentleg del av prosessen ved produksjon av solceller. Dei norske solenergiselskapa Elkem Solar, REC og Norsun produserer krystallinske komponentar (wafere) til solcellepanel. 
 	

Uorganisk kjemi
Kjemiteknikk
Kjemiske prosessar
Krystallografi
Separasjonsprosessar
Geologiske prosessar
Laboratorieteknikk
Mineralogi
Faseendringar
Aggregattilstandar
Emulsjon

Ein emulsjon er ei blanding av to stoff som normalt ikkje let seg blande, som t.d. olje og vatn. Det eine stoffet er finfordelt som små dropar eller partiklar (dispergent fase) i det andre stoffet (kontinuerleg fase). Som regel må ein bruka eit tredje stoff, ein emulgator, for å halda partiklane finfordelt som ein stabil emulsjon. 

Ein emulsjon av ei olje og vatn kan vera enten ein olje-i-vatn-emulsjon, der oljedropane er fordelte i ein kontinuerleg vassfase, eller ein vatn-i-olje-emulsjon der vassdropar er dispergerte i oljefasen. Til døems er kremfløyte ein olje-i-vatn-emulsjon der feittpartiklane er emulgerte i vassfase, medan stivpiska krem er ein vayn-i-olje-emulsjon der vatn er finfordelt i ein kontinuerleg (stiv) feittfase.

Andre døme på emulsjonar er hudkrem, nokre typar måling, salve og såpe.

Kjelder 

Blandingar
Kollodial kjemi
Faststoffysikk
Mjukt stoff
Emulgator

Ein emulgator har ein hydrofil del (vassløyseleg, t.d. ei syregruppe) og ein hydrofob (vassavstøytande) eller lipofil (feittløyseleg, t.d. eit hydrokarbon) del. Ein emulgator blir nytta som komponent i ein emulsjon for at blandinga skal bli stabil.

Blandingar
Kollodial kjemi
Faststoffysikk
Mjukt stoff
Praktikant

Praktikant er nokon som i samband med utdanning er ute i arbeid for å få praktisk røynsle. Det finst mange ulike praktikantar, som til dømes turnuskandidatar og sjukepleierar innan helsevesenet, fagarbeidarar som bygningsarbeidarar, elektrikarar, barnepass og så vidare. Mange store føretak tek òg inn studentar som praktikantar i sumarferien.

Arbeidsliv
Large Hadron Collider

Large Hadron Collider, forkorta LHC, er verda sin største og kraftigaste partikkelakselerator bygd av CERN. LHC ligg rundt 100 meter under jorda nær Genève. Forskarar vil med LHC freista å gjenskapa forholda like etter Big Bang ved hjelp kolliderande hadron (her i form av proton og blyion heilt utan elektron). Partiklane blir akselererte ved hjelp av superleiande magnetar.

Den første partikkelstrålen fullførte 10. september 2008 ein runde gjennom dei 27 kilometrane med røyr som utgjer akseleratoren.

Bakgrunnsstoff 

 Sida om LHC hos CERN

Kjelder 

CERN
Partikkelakseleratorar
Undergrunnslaboratorium
Fysikk utover standardmodellen
Partikkelfysikkanlegg
NGC 2440

NGC 2440 er ei planetarisk tåka som ligg rundt 3600 lysår unna jorda i stjernebiletet Akterstamnen. Den kvite dvergen som ligg i midten av tåka har ein overflatetemperatur på nesten 200 000 °C, og er med det ein av dei varmaste kvite dvergane som ein kjenner til.

Kjelder 

Planetariske tåker
2440
Akterstamnen
Tverrelvdalen

Tverrelvdalen er ein tettstad i Alta kommune, vest i Finnmark-området i Troms og Finnmark fylke. Staden ligg søraust for byen Alta og har . 

Staden er særleg kjend for å ha eit talemål ulikt resten av Finnmark, sidan det var utvandrande gudbrandsdøler som busette seg der på 1830-talet, altso ein generasjon etter at øysterdølene busette Bardu og gudbrandsdølene Målselv i Indre Troms. Talemålet er utsett for mykje eksponering og utjamning av områda rundt, der dei talar ytre finnmarksk. Talemålet i dag er mykje utvatna, men om nokon er interesserte kan de høyra litt på korleis det var hjå gamle på 1980-talet. I tillegg til Tverrelvdal og Indre Troms so finn ein eit vestlandsk innflytjarmål (frå Voss?) på Kiby og Ekkerøy utanfor Vadsø, Sanitetsdalen og sørdelen av Hattfjelldal av trønder og austlendingar.

Kjelder 

 Kart frå SSB over tettstadgrenser i Finnmark.

Busetnader i Alta
Tettstader i Troms og Finnmark
Andslimoen

Andslimoen er ein tettstad som inngår i Bardufossområdet i Målselv kommune, Troms og Finnmark. Tettstaden har om lag 550 innbyggjarar. E6 går tvers gjennom Andslimoen. I liene på vestsida av E6 ligg bustadfelta og på austsida eit stort industriområde, samt kjøpesenteret Målselvsenteret.

Sameskolen i Troms held òg til på Andslimoen.

Busetnader i Målselv
Tettstader i Troms og Finnmark
Fonnfjellet

Fonnfjellet er eit 1100 m høgt fjell sørvest for sentrumsområdet i Meråker, og vest for sidedalen Torsbjørkdalen. Den avrunda toppen er lett å nå frå dei fleste kantar.

Fjell i Trøndelag
Geografi i Meråker
Andselv

Andselv er ein tettstad og handelssentrum i Målselv kommune i Troms og Finnmark. Staden som har 752 innbyggjarar (2008), er sentrum i området Bardufoss. På slutten av 1990-talet vart den tungt trafikkerte strekninga av Europaveg 6 gjennom Andselv lagt utanfor sentrum, der det i staden vart lagt til gågate.

På Andselv tar følgjande riksvegar av frå E 6: 
Fylkesveg 86 mot Sørreisa, Finnsnes og Senja
Riksveg 853 mot Bardufoss lufthamn

Busetnader i Målselv
Tettstader i Troms og Finnmark
Heggelia i Målselv

For andre stader som heiter Heggelia, sjå Heggelia
Heggelia er ein tettstad i Bardufossområdet på grensa mellom Målselv og Bardu i Troms og Finnmark. Med  er Heggelia den største tettstaden i Målselv kommune. Hovudkvarteret til Brigade Nord ligg her, saman med militærleirane Heggelia leir og Rusta leir, der Sambandsbataljonen og Stridstrenbataljonen held til. 

Bardufoss VGS ligg her. Det gjer òg Bardufoss skistadion, som i 2004 var ein av stadane der NM på ski føregjekk. På Heggelia ligg også det nye fleirbruksbygget i kommunen, Istindportalen, som mellom anna inneheld bibliotek, kino og idrettshall.

I Heggelia finn ein òg Svingen Pub kor mange hundre soldatar frå området ofte samlar seg. 

Busetnader i Målselv
Tettstader i Troms og Finnmark
Storlirennet

Storlirennet er eit 36 km langt skiløp som startar på 640 moh. i Storlien i Sverige, og endar på 410 moh. i Grova i Meråker. Løpet gjekk første gong i 1938. Arrangementet har gått i usamanhengande periodar. Sidan 2004 har det gått årleg med 700-900 deltakarar.

Rennet går i fristil, men første kilometrane går i klassisk.

Langrennsløp
Idrettstilskipingar i Noreg
Idrettstilskipingar i Sverige
Skipingar i 1938
Meråker kommune
Moen i Målselv

Moen er ein tettstad og administrasjonssenter i Målselv kommune i Troms og Finnmark. Staden har har . Høgtun vidaregåande skole, med studieretningar for estetiske fag, ligg i Moen, og her ligg òg hovudkontoret for avisa Nye Troms.

Tettstaden ligg langs nedre del av Målselva og er delt i to delar, Moen og Olsborg. Kommuneadministrasjonen held til på Moen, medan skular og det meste av forretningar ligg på Olsborg. Riksveg 854, som går mellom Målsnes og Rundhaug, går gjennom heile tettstaden, og vert kryssa av Europaveg 6 midt mellom Moen og Olsborg.

Busetnader i Målselv
Tettstader i Troms og Finnmark
Kommunesenter i Troms og Finnmark
Ramsund

Ramsund er ein liten tettstad i Tjeldsund kommune, om lag 45 minuttar med bil frå Harstad. Sentrum består av eit lite senter med nærmatbutikk, kafeteria, pub, kino og bibliotek. Like ved ligg òg Ramsund orlogsstasjon. Ramsund har .

Ramsundet er namnet på sundet mellom fastlandet (i aust) og Tjeldøya (i vest). Tettstaden ligg på austsida av sundet.

Sjå òg 
 Ramsund kapell
 Ramsund skule
 Ramsundbrua

Busetnader i Tjeldsund
Tettstader i Troms og Finnmark
Lindås

Lindås er ein tettstad i Alver kommune i Vestland. Den var tidlegare administstrasjonssenter i Lindås kommune i Hordaland fylke. Staden har . Langkyrkja i tre frå 1865, tidlegare katolsk steinkyrkje i nærleiken. Den no nedlagde sjukeheimen på Lindås, frå 1920-talet, var opphavleg eit sanatorium for tuberkulosepasientar, fram til midten av 1940-talet.

Den lokale lyrikaren Aslaug Låstad Lygre var frå denne bygda. Bygda har no bensinstasjon, idrettshall, grunnskule, bakeri, barnehage, kyrkje, hotell og kjøpesenter.

Sjå òg 
 Lindås kyrkje
 Lindåsslusene
 DS «Lindaas»

Busetnader i Alver
Tettstader i Vestland
Fjelldal

Fjelldal er ei bygd i Tjeldsund kommune i Nordland. Fjelldal ligg på fastlandet, på austsida av Tjeldsundet. Den næraste byen er Harstad, som ligg om lag 45 kilometer unna. Frå Fjelldal tar det om lag eitt kvarter å køyre til Harstad/Narvik lufthamn, Evenes.

Fjelldal har barneskule (Fjelldal skole) og barnehage (Kanutten barnehage). Sentralt på Fjelldal ligg eit servicesenter med butikk, Hydranten Pub & Spiseri, frisør (Studio 2 AS) og helsesenter med legekontor. Like ved servicesenteret ligg Norges Brannskole. Det er òg ei småbåthamn på Fjelldal, der Fjelldal Båtforening held til.

I forhold til traseplanen for Nord-Noreg-banen skulle sidesporet til Harstad passere over ei jernbanebru frå Fjelldal til Sandtorg.

Geografi i Tjeldsund
Bygder i Nordland
Utgåtte tettstader
Kjøpsvik

Kjøpsvik (lulesamisk Gásluokta) er ein tettstad i Narvik kommune. Han var administrasjonsstad i tidlegare Tysfjord kommune i Nordland fram til år 2020. Staden ligg på austsida av Tysfjorden. Kjøpsvik har .

Kjøpsvik har ferjesamband over Tysfjorden til Drag. Vegsambandet til E6 på Sætran i Ballangen vart opna i 1992.

Ei viktig bedrift i Kjøpsvik er Norcem sin sementfabrikk på staden. Sementproduksjonen starta i 1920 med råstoff frå eit stort kalksteinsfelt som strekkjer seg nordover frå Kjøpsvik. I dag er sementfabrikken den nest største arbeidsplassen i Tysfjord.

Galleri

Kjelder 

Busetnader i Narvik
Tettstader i Nordland
Ferjeleie i Nordland
Oppeid

Oppeid er ein tettstad og administrasjonssenter i Hamarøy kommune i Nordland. Her ligg Knut Hamsun videregående skole. Oppeid har .

Busetnader i Hamarøy
Tettstader i Nordland
Kommunesenter i Nordland
Straumen i Sørfold

Straumen er ein tettstad og administrasjonssentrum i Sørfold kommune i Nordland. Staden ligg inst i fjorden Sørfolda. Straumen har .

Geografi i Sørfold
Tettstader i Nordland
Kommunesenter i Nordland
Hemnesberget

Hemnesberget er ein tettstad i Hemnes kommune i Nordland fylke. Staden ligg ved Ranfjorden, ytst på Hemneshalvøya og har . Frå Hemnesberget går det ferje til Leirvika.

Sjå òg 
 Hemnes kyrkje
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Geografi i Hemnes
Tettstader i Nordland
Bjerkvik

Bjerkvik (samisk: Ráhka) er ein tettstad i Narvik kommune i Nordland fylke. Staden ligg inst i Herjangsfjorden, den inste delen av Ofotfjorden og har . I Bjerkvik møtest Europaveg 10 og Europaveg 6.

Sjå òg 
 Bjerkvik kyrkje
 Tettstader i Nordland

Kjelder 
 SSB: «Tettsteder og sentrumssoner. 1. januar 2005. Nordland»

Busetnader i Narvik
Tettstader i Nordland
Bakening

Bakening eller Bakenin er ein vulkan sør på Kamtsjatkahalvøya i Russland.

Kjelder 
 Denne artikkelen bygger på «Bakening» frå , den 12. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar
Baranskij

Baranskij er ein vulkan sentralt på øya Iturup i Kurilane i Russland.

Kjelder 
 

Kurilane
Fjell i Russland
Vulkanar i Russland
Stratovulkanar
Aktive vulkanar
Barkhatnaja Sopka

Barkhatnaja Sopka er ein vulkan sør på Kamtsjatkahalvøya i Russland ved elva Paratunka.

Kjelder 
 

Kamtsjatka kraj
Fjell i Russland
Vulkanar i Russland
Lavadom

Ein lavadom eller ein pluggdom er i vulkanologi ein omtrentleg sirkelforma haug som kjem av felsisk lava som har rend sakte ut (vanlegvis rhyolitt eller dasitt) frå ein vulkan. Han kan òg ha oppstått over fleire utbrot med forskjellige typar magma. Den karakteristiske dom-forma kjem av det høge innhaldet av silika i magmaen, som gjer han ganske viskøs og tjukk. Viskositeten til lavaen hindrar han i å renne langt bort frå ventilen han kjem ut frå, slik at han raskt størknar og byggjer seg opp over til ei dom- eller kuppelliknande form. Domane kan verte fleire hundre meter høge og kan vekse sakte og jamn i månader eller år. Sidene av desse strukturane består av ustabile steinsmassar. Sidan gasstrykket inne i domen kan auke er det ein sjanse for at det kan oppstå meir eksplosive utbrot frå domen over tid. Når delar av lavadomen kollapsar medan han framleis inneheld smelta stein og gass kan han produsere pyroklastiske straumar, ein av dei mest dødelege vulkanske hendingane som kan oppstå. Andre farar assosiert med lavadomar er øydelegging av eigedommar, skogbrannar og laharar skapt av pyroklastiske straumar nær snø og is. Lavadomar er ein av dei vanlegaste strukturane til mange stratovulkanar verda over. 

I samband med lavadomutbrot får ein ofte grunn og langvarig seismisitet, som kjem av væsketrykket som oppstor i ventilen. Andre eigenskapar er den sfæriske forma, at dei oppstår over lang tid og brå og kraftige eksplosjonsarta utbrot. 
Kor raskt ein dom veks kan vere ein grov indikator på kor mykje magma som er til stades, men det er ikkje noko systematisk forhold mellom kor lang tid eit utbrot varer og om det vil utvikle seg til å verte eksplosivt.

Nokre av dei mest kjende aktive lavadomane i verda er Merapi sentralt på Java i Indonesia, Soufrière Hills på Montserrat og Mount St. Helens i Washington. Lassen Peak nord i California er ein av dei største lavadomane i verda og er den einaste vulkanen i Kaskadefjella i lag med Mount St. Helens som har hatt utbrot på 1900-talet.

Kjelder 
 Denne artikkelen bygger på «en:» frå ,  den 12. september 2008. 
  oppgav desse kjeldene: 
 Global Volcanism Program: Lavadomar
 USGS: Lava dome

Bakgrunnsstoff 

 
Vulkanologi
Vulkanar
Belenkaja

Belenkaja (russisk Беленькая) er ein vulkan sør på Kamtsjatkahalvøya i Russland.

Kjelder 
 

Kamtsjatka kraj
Fjell i Russland
Vulkanar i Russland
Stratovulkanar
Vulkanen Belyj

Belyj (russisk Бе́лый, 'den kvite') er ein basaltisk skjoldvulkan sentralt på Kamtsjatka. Vulkanen ligg nord i Sredinnyjfjella.

Kjelder 

Vulkanar i Russland
Fjell i Russland
Kamtsjatka kraj
Skjoldvulkanar
Berutarube

Berutarube er ein vulkan sør på øya Iturup i Kurilane i Russland.

Kjelder 
 

Kurilane
Fjell i Russland
Vulkanar i Russland
Stratovulkanar
Besjtau

Besjtau (russisk Бештау, frå tyrkisk besh, 'fem' og tau, 'fjell') er ein isolert vulkan med fem domar nær Pjatigorsk i Nord-Kaukasus. Det er 1402 meter over havet og fjellsidene er kledd med ask, eik, agnbøk og bøk, men toppen av fjellet er trelaus.

Kjelder 

 Denne artikkelen bygger på «Beshtau» frå , den 12. september 2008.

Fjell i Russland
Stavropol kraj
Silje

Silja og Silja er kvinnenamn som er kortformer av Cecilie/a. Dette namnet stammer frå det latinske Caecilia, hokjønnsforma av slektsnamnet Caecilius, som er danna av det latinske adjektivet caecus, 'blind'. Namna finst også med skrivemåtane Cilie og Cilia. Sissel er ei anna norsk kortform av Cecilie.

Silje har norsk namnedag den 22. november.

Bruk
Namnet Silje kom i bruk i Noreg ved byrjinga av 1960-talet, og var særleg mykje brukt for nyfødde i perioden 1980–2000. 
Kvart år i tida 1980-1999 var Silje eitt av dei ti mest gjevne jentenamna, og i 1983-87 og 1991 var det det mest populære. Bruken har sidan gått ned. I 2008 var det 14 928 norske kvinner som heitte Silje. 381 heitte Silja.

Namnet Silje er også noko brukt i Danmark.

Kjende namneberarar

Silje Nergaard (f. 1967), norsk songar
Silje Stang (f. 1970), norsk programleiar
Silje Schei Tveitdal (f. 1974), norsk miljøvernar
Silje Jørgensen (f. 1975), norsk fotballspelar
Silje Vige (f. 1977), norsk songar
Silje Salomonsen (f. 1978), norsk skodespelar
Silje Nes (f. 1980), norsk musikar

Kjelder
Denne artikkelen bygger på «Silje» frå ,  den 20. november 2008.  
 

SSB: 10 mest brukte navn 1880 - 2007 

Kvinnenamn
Kortnamn
norske namn
førenamn av latinsk opphav
namn knytte til eigenskapar
Bezymiannyj

Bezymiannyj (russisk Безымянный) er ein aktiv stratovulkan på Kamtsjatka i Russland. Namnet på vulkanen tyder «namnlaus».

Bezymiannyj ligg på søraustsida av den utdøydde vulkanen Kamen. Det største utbrotet i historisk tid skjedde i 1955-1956 då toppen av fjellet vart 200 meter lågare. Det omliggande landskapet vart endra av ein sidevegs eksplosjon som la området flatt med eit tjukt lag av oske og pyroklastiske stoff. 

Utbrotet i 1956 likna utbrotet til Mount St. Helens i USA i 1980. Under utbrotet i 1956 oppstod det eit ras med ein masse på 0,5 kubikkilometer.

Kjelder 
 Denne artikkelen bygger på «en:Bezymianny» frå ,  den 12. september 2008. 
  oppgav desse kjeldene:

Bakgrunnsstoff 
 Webkamera frå Bezymiannyj 
 Vulkanar på Kamtsjatka
 Google Maps

Kamtsjatka kraj
Stratovulkanar
Subduksjonsvulkanar
Vulkanar i Russland
Fjell i Russland
Aktive vulkanar
VEI-5-vulkanar
Bliznets

Bliznets (russisk Близнец) er ein stratovulkan sentralt på Kamtsjatka. Vulkan ligg sentralt til på ryggen av Sredinnyjfjella sørvest for vulkanen Kebenej.

Kjelder 
 Denne artikkelen bygger på «en:» frå , den 12. september 2008. 
 oppgav desse kjeldene:

Vulkanar i Russland
Fjell i Russland
Kamtsjatka kraj
Stratovulkanar
Bogatyrryggen

Bogatyrryggen er ein vulkanrygg sentralt på øya Iturup i Kurilane i Russland. Den høgaste toppen på ryggen er Stokap som òg er det høgaste punktet på øya med ei høgd på 1634 meter over havet.

Kjelder 

 Denne artikkelen bygger på «Bogatyr Ridge» frå , den 12. september 2008. 
  oppgav desse kjeldene:
 

Kurilane
Fjell i Russland
Vulkanar i Russland
Stratovulkanar
Bolsjoj Semiatsjik

Bolsjoj Semiatsjik er ein vulkan aust på Kamtsjatkahalvøya i Russland. Han består av fleire stratovulkanar og lavadomar.

Kjelder 
 Denne artikkelen bygger på «Bolshoi Semiachik» frå , den 12. september 2008. 
  oppgav desse kjeldene: 
 
 

Kamtsjatka kraj
Fjell i Russland
Vulkanar i Russland
Stratovulkanar